CONSILIUL LOCAL AL MUNICIPIULUI  CRAIOVA                                            

HOTĂRÂREA  NR. 176
Consiliul Local al Municipiului Craiova, întrunit în şedinţa ordinară din data de 27.03.2008;

Având în vedere rapoartele nr.40330/2008 întocmit de Direcţia Patrimoniu şi nr.880/2008 întocmit de Serviciul Public Administraţia Pieţelor şi Târgurilor  Craiova prin care se propune prelungirea duratei contractului de închiriere nr.946/2005 încheiat între Serviciul Public Administraţia Pieţelor şi Târgurilor Craiova şi S.C. BUMARJAN COMEXIM S.R.L., având ca obiect terenul situat în Piaţa Gării, din municipiul Craiova şi rapoartele comisiilor de specialitate ale Consiliului Local al Municipiului Craiova nr. 118,119,124,127,128/2008;

În conformitate cu prevederile Legii nr.213/1998 privind proprietatea publică şi regimul juridic al acesteia;

În temeiul art.36, alin.2,  lit. c coroborat cu alin.5, lit. a, art.123, alin.1 şi art.45, alin.3 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă prelungirea duratei contractului de închiriere nr.946/2005, modificat  prin actul adiţional nr.2257/2007, încheiat între Serviciul Public Administraţia Pieţelor şi Târgurilor  Craiova şi S.C. BUMARJAN COMEXIM  S.R.L., având ca obiect terenul în suprafaţă de 18,89 mp, pe care se află amplasat spaţiul comercial situat în Piaţa Gării, din municipiul Craiova, pe o perioadă de trei ani.

Art.2. Serviciului Public Administraţia Pieţelor şi Târgurilor Craiova, îi revine cota parte de 50% din chiria încasată, iar cota parte de 50% revine Consiliului Local al Municipiului Craiova.

Art.3. Serviciul Administraţie Publică Locală, Direcţia  Patrimoniu, Direcţia Economico- Financiară, Serviciul Public Administraţia Pieţelor şi Târgurilor  Craiova şi  S.C. BUMARJAN COMEXIM  S.R.L. vor aduce la îndeplinire prevederile prezentei hotărâri.

	    PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR,

	          Nicolae Sidor MARINESCU          
	  Nicoleta MIULESCU

